Tel jou woorde: Om 'n storie te maak | Maroela Media
Argieffoto (Foto: comfreak, Pixabay)
Dis 'n maklike en 'n moeilike vraag om te beantwoord: Stories is oral om jou. Jy hoef nie in verafgeleë plekke of eksotiese bestemmings te gaan soek na stories nie, hulle sit in die gewoonste van insidente en in die voorspelbaarste van geleenthede: die paniek van 'n ma as haar kleuter in 'n supermark verdwaal; 'n tiener wat by die huis kom, flenters en verpletter oor 'n kêrel wat haar gelos het; 'n man wat moeg en knorrig is oor finansies wat nie wil klop nie, maar wat weer moed kry wanneer sy geliefde hom troos en sê alles sal regkom; 'n vrou wat moet ma, huishoudster, verpleegster, versorger en berader wees en op 'n Saterdagoggend 'n blom voor haar bed kry. Ja, 'n storie kan in Somalië of Indië of Oezbekistan afspeel en jou wegtrek na 'n wêreld waarvan jy nooit geweet het nie. Maar dit hoef nie. Dit kan in jou eie kombuis op 'n gewone weeksoggend afspeel, jy moet hom net raaksien.
Perfekte artikel van een van my gunsteling "DIVA" skrywers. Stem saam in ons wat verslaaf is aan lees glo ek ons kan n storie of n boek skryf, alhoewel ek het n storie (ware verhaal) maar moet nog daarby uitkom en ek het al die nodige artikels van hoe en hoeveel woorde maar ek moet gaan sit en die storie bymekaar maak. Gaan beslis die bladsy print. Baie dankie